Asterix og gallerne

Asterix og gallerne (orig: Astérix le Gaulois) er en fransk-belgisk animert barnefilm om Asterix fra 1967. Filmen er regissert av Ray Goossens og baserer seg på tegneseriealbumet Asterix og hans tapre gallere, fra 1959.

 Handling 
Filmen handler om gallerkrigeren Asterix. Romerne har i en årrekke forgjeves forsøkt å erobre den lille landsbyen som er Asterix' hjemby. Centurionen Caius Bonus lar soldaten Galigula Minus kle seg ut som galler, og utstyrer ham med dekknavnet Galigulaminix. Så setter romerne lenker på «Galigulaminix» og fører ham gjennom skogen for å lokke gallerne til å befri ham. Planen lykkes, og slik klarer den romerske spionen å komme seg inn i landsbyen deres. Der oppdager han at gallerne har en trylledrikk som setter dem i stand til å beseire romerne gang etter gang.

Etter å ha avslørt denne hemmeligheten kidnapper romerne trollmannen Miraculix, for å få tak i oppskriften på trylledrikken. Asterix med sin skarpe hjerne redder Miraculix; og sammen klarer de deretter å lure romerne med hårvekst-middel. Senere lykkes Asterix i å overbevise Julius Cæsar om at Caius Bonus ønsker en oppskrift på styrkedråper for å overta keiser-tronen, og Cæsar gir derfor Asterix og Miraculix frihet til å reise hjem.

 Skuespillere 
 Roger Carel som Astérix
 Jacques Morel som Obélix.
 Pierre Tornade som Abraracourcix.
 Jacques Jouanneau som Assurancetourix.
 Lucien Raimbourg som Panoramix.
 Pierre Trabaud som Caius Bonus
 Bernard Lavalette som Narrateur
 Robert Vattier
 Michel Puterflam
 Maurice Chevit
 Georges Carmier

Referanser

 Eksterne lenker 



Kategori:Asterix
Kategori:Filmer fra 1967
Kategori:Franske animerte barnefilmer
Kategori:Franske animerte eventyrfilmer
Kategori:Franske animerte filmkomedier
Kategori:Franske animerte actionfilmer
Kategori:Belgiske animerte barnefilmer
Kategori:Animerte eventyrfilmer
Kategori:Animerte filmkomedier
Kategori:Animerte actionfilmer
Kategori:Filmer basert på tegneserier
Kategori:Filmer satt i oldtiden
Kategori:Franskspråklige filmer